William Nylander

William Andrew Michael Junior Nylander Altelius (sündinud 1. mail 1996 Calgarys) on Kanadas sündinud Rootsi jäähokimängija, kes mängib ründajana NHL-i klubis Toronto Maple Leafs.

2014. aastal valiti ta NHL-i draftis Leafsi poolt neljanda valikuna. Enne karjääri NHL-is mängis ta Rootsi klubides Södertälje SK, Modo Hockey ja Rögle BK. Põhja-Ameerikasse suundus ta hooajal 2014–15, mängides esimesel hooajal vaid Leafsi noorteklubis Toronto Marlies AHL-is. Leafsi meeskonnas tegi ta oma NHL-i debüüdi 29. veebruaril 2016 mängus Tampa Bay Lightningu vastu. Esimese värava lõi ta NHL-is sama aasta 5. märtsil mängus Ottawa Senatorsi vastu.

Rootsi jäähokikoondisega tuli Nylander 2017. aastal maailmameistriks. Ta lõi turniiril seitse väravat, millega oli kahe teise mängija kõrval turniiri edukaim mängija. Nylander valiti turniiri väärtuslikumaks mängijaks ja turniiri sümboolsesse koosseisu.

Ka tema isa Michael Nylander oli jäähokimängija, kes mängis mitu hooaega mitmetes NHL-i klubides. Williami vend Alexander Nylander mängib NHL-i klubi Buffalo Sabresi meeskonnas.

Välislingid 
 William Nylander hockeydb.com lehel

Rootsi jäähokimängijad
Toronto Maple Leafsi mängijad
Sündinud 1996